Document ID: 32014R0663

NEUVOSTON TÄYTÄNTÖÖNPANOASETUS (EU) N:o 663/2014,
annettu 5 päivänä kesäkuuta 2014,
maksukyvyttömyysmenettelyistä annetun asetuksen (EY) N:o 1346/2000 liitteiden A, B ja C korvaamisesta
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen,
ottaa huomioon maksukyvyttömyysmenettelyistä 29 päivänä toukokuuta 2000 annetun neuvoston asetuksen (EY) N:o 1346/2000 (1) ja erityisesti sen 45 artiklan,
ottaa huomioon Euroopan komission ehdotuksen,
sekä katsoo seuraavaa:
(1)
Asetuksen (EY) N:o 1346/2000 liitteissä A, B ja C on luettelot nimikkeistä, jotka jäsenvaltioiden kansallisissa lainsäädännöissä on annettu niille menettelyille ja selvittäjille, joihin kyseistä asetusta sovelletaan. Liitteessä A on luettelo mainitun asetuksen 2 artiklan a alakohdassa tarkoitetuista maksukyvyttömyysmenettelyistä. Liitteessä B on luettelo mainitun asetuksen 2 artiklan c alakohdassa tarkoitetuista likvidaatiomenettelyistä ja liitteessä C luettelo mainitun asetuksen 2 artiklan b alakohdassa tarkoitetuista selvittäjistä.
(2)
Liettua ilmoitti komissiolle 5 päivänä helmikuuta 2013 asetuksen (EY) N:o 1346/2000 45 artiklan nojalla muutoksista kyseisen asetuksen liitteissä A ja C oleviin luetteloihin.
(3)
Irlanti ilmoitti komissiolle 11 päivänä maaliskuuta 2013 asetuksen (EY) N:o 1346/2000 45 artiklan nojalla muutoksista kyseisen asetuksen liitteissä A ja C oleviin luetteloihin.
(4)
Kreikka ilmoitti komissiolle 25 päivänä maaliskuuta 2013 asetuksen (EY) N:o 1346/2000 45 artiklan nojalla muutoksista kyseisen asetuksen liitteissä A, B ja C oleviin luetteloihin.
(5)
Luxemburg ilmoitti komissiolle 25 päivänä maaliskuuta 2013 asetuksen (EY) N:o 1346/2000 45 artiklan nojalla muutoksista kyseisen asetuksen liitteissä A, B ja C oleviin luetteloihin.
(6)
Puola ilmoitti komissiolle 26 päivänä huhtikuuta 2013 asetuksen (EY) N:o 1346/2000 45 artiklan nojalla muutoksista kyseisen asetuksen liitteissä A ja B oleviin luetteloihin.
(7)
Portugali ilmoitti komissiolle 22 päivänä toukokuuta 2013 asetuksen (EY) N:o 1346/2000 45 artiklan nojalla muutoksista kyseisen asetuksen liitteissä A, B ja C oleviin luetteloihin.
(8)
Italia ilmoitti neuvostolle 5 päivänä helmikuuta 2014 asetuksen (EY) N:o 1346/2000 45 artiklan nojalla muutoksista kyseisen asetuksen liitteissä A, B ja C oleviin luetteloihin. Tätä ilmoitusta muutettiin 10 päivänä huhtikuuta 2014.
(9)
Kypros ilmoitti neuvostolle 12 päivänä helmikuuta 2014 asetuksen (EY) N:o 1346/2000 45 artiklan nojalla muutoksista kyseisen asetuksen liitteissä A, B ja C oleviin luetteloihin. Tätä ilmoitusta muutettiin 10 päivänä huhtikuuta 2014.
(10)
Asetus (EY) N:o 1346/2000 sitoo Yhdistynyttä kuningaskuntaa ja Irlantia, ja kyseisen asetuksen 45 artiklan nojalla ne siten osallistuvat tämän asetuksen hyväksymiseen ja soveltamiseen.
(11)
Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemasta tehdyn pöytäkirjan N:o 22 1 ja 2 artiklan mukaisesti Tanska ei osallistu tämän asetuksen hyväksymiseen, asetus ei sido Tanskaa eikä sitä sovelleta Tanskaan.
(12)
Asetuksen (EY) N:o 1346/2000 liitteet A, B ja C olisi näin ollen muutettava,
ON HYVÄKSYNYT TÄMÄN ASETUKSEN:
1 artikla
Korvataan asetuksen (EY) N:o 1346/2000 liite A tämän asetuksen liitteessä I olevalla tekstillä, asetuksen (EY) N:o 1346/2000 liite B tämän asetuksen liitteessä II olevalla tekstillä ja asetuksen (EY) N:o 1346/2000 liite C tämän asetuksen liitteessä III olevalla tekstillä.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perussopimusten mukaisesti.
Tehty Luxemburgissa 5 päivänä kesäkuuta 2014.

Labels: 4
18
11